ముంబై : పెద్ద నోట్ల రద్దుతో సామాన్యుడిని ఇప్పటికీ కష్టాలు వెంటాడుతూనే ఉన్నాయి. అయితే దీనివల్ల ఎవరికైనా లాభం వచ్చిందా? అనే ప్రశ్న అందరి మదినీ తొలిచేస్తోంది. భారతీయ రిజర్వు బ్యాంకు ఓ విధంగా లాభపడినట్లే కనిపిస్తోందని ఎస్బీఐ రీసెర్చ్ నివేదిక చెబుతోంది.శుక్రవారం విడుదలైన ఎస్బీఐ రీసెర్చ్ నివేదిక ప్రకారం 2016 నవంబరు 8 నుంచి రద్దయిన రూ.500, రూ.1,000 విలువైన కరెన్సీ విలువ రూ.15.55 లక్షల కోట్లు. అయితే ఈ మొత్తం సొమ్మును తిరిగి ముద్రించవలసిన అవసరం లేదు. దీనికి కారణాల్లో మొదటిది, నోట్ల రద్దుకు ముందే మన ఆర్థిక వ్యవస్థలో అధిక నగదు చలామణి అవుతుండటం, రెండోది, డిజిటలైజేషన్ వేగం పుంజుకోవడంతో నగదు డిమాండ్ తగ్గిపోవడం.వీటిని పరిగణనలోకి తీసుకుంటే, ఆర్బీఐ ఈ ఏడాది మార్చి 24న ఉన్నదాని కన్నా అధికంగా కేవలం రూ. 1.15 లక్షల కోట్ల విలువైన నోట్లను మాత్రమే ముద్రిస్తే సరిపోతుందని అంచనా. ముద్రణ ప్రక్రియను గమనించినపుడు ఈ లక్ష్యాన్ని బహుశా ఏప్రిల్ 15నాటికి పూర్తి చేయవచ్చు. కాబట్టి దాదాపు రూ.1.17 లక్షల కోట్ల విలువైన కరెన్సీని ముద్రించవలసిన అవసరం ఉండదు. ఫలితంగా ముద్రణ ఖర్చుల రూపంలో ఆర్బీఐకి రూ.1,000 కోట్ల వరకు మిగులుతుందని అంచనా.
mumbai : pedda notla raddutho saamaanyudini ippatikee kashtaalu ventaadutuunee unnaayi. ayithe deenivalla evarikainaa laabham vachinda? ane prasna andari madinee tolichestondi. bhaarateeya rijarvu byaanku oo vidhamgaa labhapadinatle kanipistondani esbi reserch nivedika chebutondi.sukravaaram vidudalaina esbi reserch nivedika prakaaram 2016 navambaru 8 nunchi raddayina roo.500, roo.1,000 viluvaina corrensy viluva roo.15.55 lakshala kotlu. ayithe ee mottam sommunu tirigi mudrinchavalasina avasaram ledu. deeniki kaaranaallo modatidi, notla radduku munde mana aardhika vyavasthalo adhika nagadu chalamani avutundatam, rendodi, digitalisation vegam punjukovadamto nagadu demand taggipovadam.veetini parigananaloki teesukunte, arbi ee edaadi marchi 24na unnadaani kanna adhikamgaa kevalam roo. 1.15 lakshala kotla viluvaina notlanu matrame mudriste saripotundani anchana. mudrana prakriyanu gamaninchinapudu ee lakshyaanni bahusa epril 15naatiki puurti cheyavachu. kabatti daadaapu roo.1.17 lakshala kotla viluvaina karenseeni mudrinchavalasina avasaram undadu. phalitamgaa mudrana kharchula roopamlo aarbiki roo.1,000 kotla varaku migulutundani anchana.